Maith an locht airdríogh óige
Gofraidh Fionn Ó Dálaigh cct.
Maith an locht airdríogh óige
tnúth cáigh ris Is romhóide;
a thriath 'n-a óigrígh do bfhearr
dá gach iath fhóidmhín fhairseang.
Do thréig Mág Carrthaigh Chláir
Bhreagh
ar chosnamh críche a shinnsear
eich do ghéagshlataibh chleath gcuill
ar sdéadmhacaibh each n-áluinn.
Do thréig bonnsacha bláithe
ar ruaidhshleaghaibh rionnáithe
— tuar annála don ghéig ghil — 
do thréig camána ar chloidhmhibh.
Mar sin do thréig trealamh leinbh
d'fhurtocht Teamhra — toisg neimmeirbh — 
fear fonnmhar na bhfonn sgathach
re ndobhradh Conn Céadchathach.
Lá do-chuala-sa an Conn-sain
i gCruachain ghuirm ghealdorrsaigh,
lucht altruim Chuinn agus Conn
go macraidh thruim 'n-a thiomchall.
Conn Céadchathach na dtreas dte
do-chonnairc ar gcur bháire
san mhagh fhear go n-eirreadh druadh
an seingfhear fa mear marcshluagh.
Gluaisis an draoi go dána
chuca i gceann na hiomána;
tug ar fhonn na faithche an fáidh
ar Chonn aithne san iomáin.
Beannaighis 'n-a dheaghaidh dhó
do ghlór fhéata nar ónna
an draoi do eagair Fonn Fáil;
do fhreagair Conn i gcéadáir.
"Cia thu-sa nó gá tír dhuid"
ar Conn an chrotha nuabhuig
"gér chóir grádh do ghné
th'aighthe
is lán mé dod mhearaithne."
"Do b'iongnadh oidhre th'athar,
a mhic, i n-ar mearachadh;
fuair sinn gnaoi 'n-a ghnaoi choimse;
fa draoi inn dot athair-se.
"Is é do mhearuigh mei-se
an feidhm-sin re bhfuilei-se;
fuair míonBhanbha fa chách cor
nach tráth ríoghdhamhna reabhradh.
"Teamhair Bhreagh i mbíodh Féilim
dá bhfeasda, a Chuinn chneisshéimhshing,
glóir an bhaile mar do bháidh
ní badh dóigh th'aire ar iomáin.
"Treabh dá daingne ní dheachaidh
gan losgadh ó Laighneachaibh
mun ráith gcuirr saorchlochaigh sin,
a Chuinn chaomhchrothaigh chneisghil.
"An bhóromha fa dú dhaoibh,
ga tabhach a-tá Cathaoir;
gan tocht re Cathaoir, a Chuinn,
is tathaoir ort a n-abruim.
"A-tá — gá truime comha — 
ga breith leis an mbóromha
bró bhan mallabhrach gruadh ngeal
ag sluagh lannarmach Laighean.
"Le huabhar airdríogh Laighean
múr Teamhra do trochlaigheadh
an port i suidheochthaoi sibh;
is olc fhuileongthaoi a fhaicsin."
Ó 'd-chuala Conn chríoch Muaighe
orchra Teamhra taobhuaine
tug dá chamán orchar uadh
an conchar fallán fleadhfhuar.
Tug Conn an chroidhe mheadhraigh
béim dá dhruim le domheanmain
mun bhfroighidh slaitleabhair saoir
dtaitneamhaigh roighil rochaoin.
Fear ga raibhe ciall chaide
Conall Cruachna a chaomhoide
tug ruathar ar a chúl Conn
go múr Cruachan go Conall.
"Créad mar choisgis dod reabhradh?
caidhe cúis do dhoimheanman?
ná séan" ar Conall re Conn
"do sgéal oram, a anam."
Do ráidh Conn do ling loingse
"is mór adhbhar mh'athtoirrse,
Teamhair gan teaghlach gan teagh
meadhair Theamhrach ar dtoirneamh. "A-tá ag cur orm, a oide,
Teamhair mar tá i ndochroide;
tarla cor don lios rem linn;
gan dol dá fhios ní fhuilngim."
"Léan Teamhra ná tabhair d'aoidh"
ar Conall re chéibh mbarrchlaoin
"I gcléith chogaidh ní dú dol
's gan tú go habaigh aosmhar.
"Léig fós d'iomchosnamh Éireann,
a Chuinn na mbas mbairrshéimhsheang,
a fholt laigleabhar chladh gcam,
an ret aibgheaghadh agam."
Do ráidh-sean — fa rádh soraidh — 
nach anfadh ar éanchomhaidh
port fa dion d'fhearaibh re headh
Teamhair na ríogh go roiseadh.
Ráith Cruachan na gcladh sgathach
do fhágaibh Conn Céadchathach; neamhuis a dtorann ó a dtoigh,
leanais Conall an Conn-soin.
Tionólaid a-noir 's a-niar
Connachtaigh na gcorn mbairrfhiar;
'n-a mbróin truim mheanmnaigh san magh
ag leanmhain Chuinn do-chódar.
Iadhaid go n-iomad tionóil
an chuid-sin d'fhiadh Éiriomhóin
mun óigfhear nar bh'ónna smacht
's an cóigeadh cródha Connacht.
Go hoirear mBóinne buige
tiad sin — suairc a sochruide — 
tóir throm ag drud re a ndalta
mar rug ar
Chonn Connachta.
Do bhí ag Cathaoir don taoibh theas
slógh Laighean i na loingeas
láimh re Bóinn mbreacclochaigh
mbláith
'n-a mbróin neartchathaigh neamhthláith.
Mar rángadar ucht re hucht Laighnigh Is cóigeadh Connacht
fa reachtmhar deas a ndeabhaidh
san treas neartmhar náimhdeamhail.
Ar ndol dá n-áireamh uile ní áiréobhadh éanduine
ár trom ar tolchaibh re a dtaoibh
go dtorchair le Conn Cathaoir.
Suidhis féin i dtigh Tuathail
gabhais Éirinn n-órchuachaigh
tar éis Fhéilim do bhí i mbroid
an rí ar Éirinn gur fhuasluig.
Do ghéis tonn Rudhraidhe ruadh
is tonn Chliodhna na gcaomhchuan
do ghéis tonn mhear na Maoile
res an ndonn ngeal ngruadhnaoidhe.
Ar feadh fiodhbhaidhe Uladh
is choillteadh ndluth nDeasMhumhan
do chrom gach dlúthcholl dathach
re gConn gcúlcham gCéadchathach.
Géabhaidh Domhnall mac Domhnaill
mar sin Éirinn n-iobhardhoinn,
sgéaraidh go séimh re Sacsaibh
an réidh bhféaraigh bhfleadharsaidh.
A-tá éinchéim d'aithris Chuinn
nach diongna mac mheic Dhomhnaill
dámadh í a thír tír a shean
sí re rígh nocha roinnfeadh.